CELEX: 32007D0531
Language: hu
Date: 2007-07-26 00:00:00
Title: 2007/531/EK: A Bizottság határozata ( 2007. július 26. ) a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK tanácsi irányelv 2008 és 2010 közötti időszakban történő végrehajtására vonatkozó tagállami jelentésekhez kapcsolódó kérdőívről (az értesítés a C(2007) 3547. számú dokumentummal történt)

27.7.2007   
            
            
               HU
            
            
               Az Európai Unió Hivatalos Lapja
            
            
               L 195/47
            
         
      A BIZOTTSÁG HATÁROZATA
   
   (2007. július 26.)
   a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK tanácsi irányelv 2008 és 2010 közötti időszakban történő végrehajtására vonatkozó tagállami jelentésekhez kapcsolódó kérdőívről
   (az értesítés a C(2007) 3547. számú dokumentummal történt)
   (2007/531/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló, 1999. március 11-i 1999/13/EK tanácsi irányelvre (1) és különösen annak 11. cikke (1) bekezdésére,
   tekintettel a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK tanácsi irányelvre (2),
   mivel:
   
               (1)
            
            
               Az 1999/13/EK irányelv 11. cikkének (1) bekezdése értelmében a tagállamok kötelesek az említett irányelv végrehajtásáról jelentést készíteni a Bizottság által összeállított kérdőív vagy vázlat alapján a 91/692/EGK irányelv 6. cikkében megállapított eljárással összhangban.
            
         
               (2)
            
            
               A 2003. január 1-jétől2004. december 31-ig tartó időszakra vonatkozóan a tagállamok elkészítették az említett irányelv végrehajtásáról szóló jelentést a 2002/529/EK bizottsági határozattal (3) összhangban.
            
         
               (3)
            
            
               A 2005. január 1-jétől2007. december 31-ig tartó időszakra vonatkozóan a tagállamok kötelesek legkésőbb 2008. szeptember 30-ig jelentést készíteni az említett irányelv végrehajtásáról a 2006/534/EK bizottsági határozattal (4) összhangban.
            
         
               (4)
            
            
               A harmadik jelentésnek a 2008. január 1. és 2010. december 31. közötti időszakra kell vonatkoznia.
            
         
               (5)
            
            
               Az e határozatban előírt rendelkezések összhangban vannak a 91/692/EGK irányelv 6. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az 1999/13/EK irányelv 11. cikkének (1) bekezdése értelmében a Bizottsághoz benyújtandó, a 2008. január 1-jétől2010. december 31-ig tartó időszakra vonatkozó jelentés elkészítéséhez a tagállamok az e határozat mellékletében szereplő kérdőívet használják.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. július 26-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 85., 1999.3.29., 1. o. A legutóbb a 2004/42/EK európai parlamenti és tanácsi irányelvvel (HL L 143., 2004.4.30., 87. o.) módosított irányelv.
   
      (2)  HL L 377., 1991.12.31., 48. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (3)  HL L 172., 2002.7.2., 57. o.
   
      (4)  HL L 213., 2006.8.3., 4. o.
   
      MELLÉKLET
      A szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK tanácsi irányelv 2008 és 2010 közötti időszakban történő végrehajtására vonatkozó kérdőívről
      1.   Általános leírás
      Fejtse ki a nemzeti jogszabályokban az 1999/13/EK irányelv tekintetében a jelentési időszak során bekövetkezett változásokat!
      2.   Érintett berendezések
      
                  2.1.
               
               
                  Az irányelv II.A. mellékletben felsorolt húsz tevékenység mindegyikére vonatkozóan adja meg, hogy a jelentési időszak első (2008.1.1.) és utolsó (2010.12.31.) napján hány berendezés tartozott az alábbiakban felsorolt kategóriákba:
                  
                              —
                           
                           
                              összes berendezés száma (1),
                           
                        
                              —
                           
                           
                              a 96/61/EK irányelv (IPPC-irányelv) hatálya alá is tartozó összes berendezés száma,
                           
                        
                              —
                           
                           
                              az 1999/13/EK irányelv értelmében nyilvántartásba vett vagy engedélyezett összes berendezés száma,
                           
                        
                              —
                           
                           
                              a csökkentési tervet használóként nyilvántartásba vett vagy engedélyezett összes berendezés száma,
                           
                        
                              —
                           
                           
                              azon berendezések teljes száma, amelyek esetében az 1999/13/EK irányelv 5. cikke (3) bekezdésének a) pontja szerinti eltérést engedélyezték. A kérdőív egy mellékletében sorolja fel az egyes engedélyezett eltérések indokait,
                           
                        
                              —
                           
                           
                              azon berendezések teljes száma, amelyek esetében az 1999/13/EK irányelv 5. cikke (3) bekezdésének b) pontja szerinti eltérést engedélyezték. A kérdőív egy mellékletében sorolja fel az egyes engedélyezett eltérések indokait.
                           
                        
            
                  2.2.
               
               
                  A II.A. mellékletben szereplő húsz tevékenység mindegyikére vonatkozóan jelölje meg azt, hogy a jelentési időszakban hány berendezés tartozik az alábbi kategóriába:
                  
                              —
                           
                           
                              az 1999/13/EK irányelv értelmében nyilvántartásba vett vagy engedélyezett új vagy lényegesen átalakított összes berendezés száma.
                           
                        
            3.   Helyettesítés
      A II.A. mellékletben felsorolt húsz tevékenység mindegyikére és a jelentési időszak végére (2010.12.31.) vonatkozóan jelölje meg, hogy a 67/548/EGK tanácsi irányelv (2) értelmében karcinogénnek, mutagénnek vagy reprodukciós szempontból toxikusnak minősülő (R45, R46, R49, R60, R61) mely anyagokat vagy készítményeket használják még, és (megközelítőleg) milyen mennyiségben (tonna/év).
      4.   Monitoring
      A II.A. mellékletben szereplő húsz tevékenység mindegyikére vonatkozóan adja meg a jelentési időszakra vonatkozó alábbi adatokat:
      
                  —
               
               
                  azon berendezések száma, amelyekre vonatkozóan az irányelv 8. cikkének (1) bekezdése értelmében „évente egyszer” vagy „a hatóság kérésére” szolgáltattak jelentést;
               
            
                  —
               
               
                  azon berendezések száma, amelyeket az irányelv 8. cikkének (2) bekezdése értelmében folyamatosan figyelemmel kísérnek a követelményeknek való megfelelés szempontjából.
               
            5.   Megfelelés
      A II.A. mellékletben felsorolt húsz tevékenység mindegyikére vonatkozóan adja meg a jelentési időszakra vonatkozó alábbi adatokat:
      
                  —
               
               
                  az ezen irányelv követelményeit megsértő üzemeltetők száma, ahol a jogsértés
                  
                              a)
                           
                           
                              az „évente egyszer” vagy „a hatóság kérésére” tett jelentéseknek való nem megfeleléssel kapcsolatos;
                           
                        
                              b)
                           
                           
                              az irányelv egyéb követelményeinek való nem megfeleléssel kapcsolatos,
                           
                        
            
                  —
               
               
                  az illetékes hatóságok hány üzemeltetőnek függesztették fel vagy vonták vissza az engedélyét nem megfelelés miatt az irányelv 10. cikkének (b) pontja értelmében.
               
            6.   Kibocsátások
      
                  6.1.
               
               
                  Adja meg az összes berendezés által kibocsátott illékony szerves vegyületek (VOC) becsült mennyiségét tonnában a 2008. és 2010. évre vonatkozóan.
               
            
                  6.2.
               
               
                  Adja meg az összes berendezés által kibocsátott illékony szerves vegyületek (VOC) becsült mennyiségét tonnában a II.A. mellékletben szereplő húsz tevékenység mindegyikére és a 2008. és 2010. évre vonatkozóan (nem kötelező).
               
            7.   Költségek
      
                  7.1.
               
               
                  Becsülje meg az érintett nemzeti hatóságoknál az 1999/13/EK irányelv végrehajtása során 2010-ben felmerült összköltséget, azaz az engedélyezés, a monitoring, a vizsgálatok, stb. költségeinek összegét euróban, egy évre vagy emberévre vonatkozóan (nem kötelező).
               
            
                  7.2.
               
               
                  Becsülje meg e jelentéstétel adminisztrációs költségeit emberhónapban és euróban (nem kötelező).
               
            8.   A kérdőívre vonatkozó tagállami jelentések közzététele
      Adjon információt, például egy weboldal URL-címét azzal kapcsolatban, hogy a nyilvánosság hol férhet hozzá közvetlenül a kérdőívre adott válaszokból álló tagállami jelentésekhez!
      9.   Fejlesztések
      Melyek azok a területek, amelyekre nagyobb figyelmet kell fordítani
      
                  —
               
               
                  az 1999/13/EK irányelv végrehajtása/jövőbeli felülvizsgálata során,
               
            
                  —
               
               
                  a jövőbeli kérdőívekben?
               
            10.   Egyéb megjegyzés
      
         (1)  E kérdőív vonatkozásában az „összes berendezés száma” azokat a berendezéseket is magában foglalja, amelyek nem tartoznak az 1999/13/EK irányelv hatálya alá, de vonatkoznak rájuk az irányelv rendelkezéseivel összhangban elfogadott nemzeti jogszabályok. Nem foglalja magában azokat a berendezéseket, amelyek a 70/156/EGK irányelv meghatározása szerinti járművek vagy azok részeinek festésére szolgálnak nem az eredeti gyártósoron járműjavítási, konzerválási vagy dekorációs céllal.
      
         (2)  HL 196., 1967.8.16., 1. o.